ציקלוהקסן

ציקלוהקסֵן (באנגלית: Cyclohexene) הוא תרכובת אורגנית פחמימנית שנוסחתה הכימית C6H10.

ציקלוהקסן הוא ציקלואלקן המורכב מטבעת משושה בעלת קשר קוולנטי כפול בין שני אטומי פחמן. התרכובת מתקיימת בטמפרטורת החדר כנוזל חסר צבע בעל ריח חזק המזכיר נפט. נקודת ההתכה שלו היא 104- מעלות צלזיוס ונקודת הרתיחה—83 מעלות.

ציקלוהקסן משמש כממס אורגני וכחומר מוצא בסינתזה תעשייתית של מספר תרכובות. ניתן לסנתז ציקלוהקסן באמצעות תגובה בין ציקלוהקסנול (ציקלוהקסאן בעל קבוצת הידרוקסיל) ובין חומצה זרחתית.

ויטמין A מורכב מציקלוהקסן בעל שלוש קבוצות מתיל ובעל שרשרת איזופרנית.

קישורים חיצוניים

אלקנים